Broj: 11-03/02-34-9248/25

Datum: 19.03.2025.godine

Na osnovu člana 178. Zakona o osnovama bezbjednosti saobraćaja na putevima u Bosni i Hercegovini (,,Službeni glasnik Bosne i Hercegovine'', br.: 6/06, 75/06, 44/07, 84/09, 48/10, 18/13, 8/17, 89/17, 9/18, 46/23 i 88/23), čl. 2., 3., 4., 5., 6., 7. i 9. Pravilnika o stjecanju zvanja vozač-instruktor motornih vozila (,,Službeni glasnik Bosne i Hercegovine'', br.: 15/07 i 41/07) i člana 2. Pravilnika o provođenju poslova iz Pravilnika o stjecanju zvanja vozača-instruktora motornih vozila („Službene novine Kantona Sarajevo“, br.: 45/15, 42/17 i 28/22), Ministarstvo za odgoj i obrazovanje Kantona Sarajevo, o b j a v lj u j e

**J A V N I P O Z I V**

**ZA STJECANJE ZVANJA INSTRUKTOR VOŽNJE MOTORNIH VOZILA**

**I** Pravo osposobljavanja i polaganja ispita, odnosno prijave na Javni poziv za stjecanje zvanja instruktor vožnje motornih vozila ima osoba koja ispunjava sljedeće **uvjete**:

1. da ima najmanje srednju stručnu spremu;

2. da ima, najmanje tri godine, vozačku dozvolu one kategorije za koju polaže ispit;

3. da ima ljekarsko uvjerenje o zdravstvenoj sposobnosti, ne starije od 12 mjeseci;

4. da joj u posljednjih pet godina nije izrečena mjera sigurnosti ili zaštitna mjera zabrane upravljanja motornim vozilom.

**II** Kao dokaz o ispunjavanju uvjeta iz tačke **I**, svaki kandidat je dužan dostaviti sljedeće **dokumente**:

a) dokaz o ispunjavanju uvjeta u pogledu stručne spreme (ovjerenu fotokopiju odgovarajuće diplome/svjedodžbe),

b) fotokopiju lične/osobne karte,

c) ovjerenu fotokopiju vozačke dozvole,

d) ljekarsko uvjerenje za instruktora vožnje ne starije od 12 mjeseci,

e) uvjerenje da mu u posljednjih pet godina nije izrečena mjera sigurnosti ili zaštitna mjera zabrane upravljanja motornim vozilom,

f) dokaz o uplati troškova za pripremnu nastavu i eliminatorni ispit iz Poznavanja propisa o bezbjednosti saobraćaja na putevima u iznosu od 200 KM i dokaz o uplati troškova za pripremnu nastavu iz ostalih oblasti koje je kandidat obavezan polagati u iznosu od 50 KM **po oblasti** pripremne nastave,

g) dokaz o prijavljenom stalnom mjestu boravka.

**III** Za prijavljene kandidate organizuje se osposobljavanje putem obavezne pripremne nastave koja ukupno traje 45 sati i to:

* Poznavanje propisa o bezbjednosti saobraćaja na putevima ........ 15 sati,
* Saobraćajna psihologija .................................................... 10 sati,
* Pedagogija – metodika vožnje .................................................... 10 sati,

- Poznavanje motornih vozila, uređaja i opreme .......................... 10 sati.

**IV** Ispit za instruktora vožnje obuhvata polaganje iz:

* Poznavanje propisa o bezbjednosti saobraćaja na putevima - polaže se pismeno i usmeno (cijena ispita sa pripremnom nastavom 200 KM)
* Saobraćajna psihologija - polaže se usmeno (cijena ispita sa pripremnom nastavom 150 KM).
* Pedagogija – metodika vožnje - polaže se usmeno i praktično (cijena ispita sa pripremnom nastavom 200 KM).
* Poznavanje motornih vozila, uređaja i opreme - polaže se usmeno (cijena ispita sa pripremnom nastavom 150 KM).
* Upravljanje motornim vozilom - polaže se praktično (cijena ispita: za A i B kategoriju i odgovarajuće potkategorije 150 KM, za svaku narednu kategoriju cijena se uvećava za 20% u odnosu na prethodnu, što iznosi 180 KM za C1 i C potkategoriju/ kategoriju, 216 KM za D kategoriju).

Kandidat za instruktora vožnje iz upravljanja motornim vozilom koji polaže ispit za potkategorije/kategorije D1E,DE, C1E, CEi BE, ispit polaže posebno za svaku kategoriju/potkategoriju (cijena po ispitu 100 KM).

Nakon položenog eliminatornog ispita iz Poznavanja propisa o sigurnosti saobraćaja na putevima, kandidat koji želi nastaviti polaganje ispita je obavezan uplatiti razliku sredstava do cijena datih u tački IV, što iznosi 100 KM za Psihologiju i Poznavanje motornih vozila, uređaja i opreme i 150 KM za Pedagogiju – metodiku vožnje - polaže se usmeno i praktično, a za upravljanje motornim vozilom uplate izvršiti u skladu sa tačkom IV alineja 5.

***POSEBNE NAPOMENE KANDIDATIMA KOJI SU OSLOBOĐENI POLAGANJA DIJELOVA ISPITA (izvod iz čl. 4. i 9. Pravilnika)***

*Diplomirani inžinjer saobraćaja, cestovni smjer, nije obavezan obavljati osposobljavanje niti polagati ispite iz predmeta: saobraćajna psihologija i poznavanje motornih vozila, uređaja i opreme.*

*Kandidat koji ima dozvolu vozača-instruktora određene kategorije, prilikom polaganja ispita za vozača-instruktora za drugu kategoriju, ne polaže ispit iz saobraćajne psihologije i pedagogije.*

*Kandidat koji ima dozvolu vozača-instruktora B kategorije, prilikom polaganja ispita za vozača-instruktora za A kategoriju, ne polaže ispit iz poznavanja propisa o sigurnosti saobraćaja na putevima.*

*Kandidat koji ima dozvolu vozača-instruktora C1 ili C kategorije/ potkategorije, prilikom polaganja ispita za vozača-instruktora za D1 ili D kategoriju/ potkategorije, ne polaže ispit iz poznavanja propisa o sigurnosti saobraćaja na putevima i ispit iz poznavanje motornih vozila, uređaja i opreme.*

*Kandidat koji ima položen ispit za vozača-instruktora iz upravljanja motornim vozilom za potkategoriju C1 ne polaže ispit za kategoriju B.*

*Kandidat koji ima položen ispit za vozača-instruktora iz upravljanja motornim vozilom za kategoriju C ne polaže ispit za potkategoriju/kategoriju C1 i B.*

*Kandidat koji ima položen ispit za vozača-instruktora iz upravljanja motornim vozilom za kategoriju D ne polaže ispit za potkategoriju/kategoriju D1,C, C1 i B.*

*Kandidat za vozača-instruktora iz upravljanja motornim vozilom koji polaže ispit za potkategorije/kategorije D1E,DE, C1E, CEi BE, ispit polaže posebno za svaku kategoriju/potkategoriju.*

Prilikom osposobljavanja i polaganja ispita iz upravljanja motornim vozilom, kandidat je dužan obezbijediti odgovarajuće vozilo koje ispunjava propisane tehničke uslove i standarde u pogledu dimenzija, mase, osovinskog opterećenja, uređaja i opreme, kako je to propisano članom 20. Pravilnika o stjecanju zvanja vozača-instruktora motornih vozila.

Uplata troškova iz tačke **IV**  vrši se na Depozitni račun Budžeta Kantona Sarajevo broj: 1411965320008475; Vrsta prihoda: 722429; Šifra opštine 077; Budžetska organizacija 2101001.

**V.** **Prijave na Javni poziv**, uz propisanu dokumentaciju iz tačke II u zatvorenoj koverti, **dostavljaju se na Protokol Vlade Kantona Sarajevo** (Ministarstvo za odgoj i obrazovanje Kantona Sarajevo, ulica Reisa Džemaludina Čauševića broj 1), **najkasnije do 12. 04. 2025. godine**, sa naznakom: **Prijave na Javni poziv za instruktora vožnje.**

Prijavljivanje se vrši putem obrasca Prijave koji se može preuzeti na recepciji Kantona Sarajevo (ul. Reisa Džemaludina Čauševića broj 1, Sarajevo) ili na Web-stranici <https://mo.ks.gov.ba/aktuelno/obavjestenja-sed> .

**Pripremna nastava će se održati između 17.04. i 30.04.2025 godine, u skladu sa rasporedom, vremenom i mjestom održavanja nastave, koji će biti oglašen do 16.04.2025. godine**naWeb stranici Ministarstva. Nakon pripremne nastave, **objavit će se raspored održavanja ispita najkasnije do 23.05.2025. godine,** te će se u mjesecu junu 2025. godine, obaviti i ispiti propisani navedenim Pravilnikom.

Ostale relevantne informacije kandidati će dobiti u toku pripremne nastave. Za sva dodatna pitanja možete nas kontaktirati na broj telefona 033/770-192 i 033/770-194.

**Napomena za ponavljače:** Svi kandidati koji u prethodnom roku nisu položili neki od ispita obavezni su se prijaviti na Javni poziv i predati prijavu za polaganje ispita koji/e nisu položili.

**M I N I S T R I C A**

***Naida Hota-Muminović, s.r.***

**P R I J A V A**

**NA JAVNI POZIV**

**ZA STJECANJE ZVANJA INSTRUKTORA VOŽNJE**

U skladu sa čl. 2., 3., 4., 5., 6., 7. i 9. Pravilnika o stjecanju zvanja vozača-instruktora motornih vozila (,,Službeni glasnik Bosne i Hercegovine'', broj 15/07 i 41/07), prijavljujem se za obuku i polaganje ispita za instruktora vožnje iz sljedećih oblasti:

|  |  |
| --- | --- |
|  | Poznavanje propisa o bezbjednosti saobraćaja, |
|  | Upravljanje motornim vozilom |
|  | Poznavanje motornih vozila, uređaja i opreme |
|  | Saobraćajna psihologija |
|  | Pedagogija-metodika vožnje |

(U kućicu ispred navedenog ispita koji je neophodno polagati u skladu sa Pravilnikom upisati \*)

**O sebi dajem slijedeće podatke:**

|  |  |  |
| --- | --- | --- |
| 1 | Ime i prezime |  |
| 2 | Ime jednog roditelja |  |
| 3 | Datum, mjesto rođenja i  JMBG |  |
|  |
| 4 | Broj lične karte |  |
| 5 | Državljanstvo |  |
| 6 | Zanimanje |  |
| 7 | Adresa stanovanja i broj telefona |  |
| 8 | Za koju kategoriju polaže ispit |  |
| 9 | Da li je za istu kategoriju već polagao/la ispit, koliko puta? |  |
| 10 | Za koju kategoriju vozila posjeduje vozačku ili dozvolu vozač-instruktor, kada je i pod kojim brojem izdata? |  |

Uz prijavu prilažem, **navedenim redom**, dokumentaciju propisanu tačkom II Javnog poziva.

U ................................................. Podnosilac prijave

........................................... godine

................................

**PRIJAVA**

Redni broj registra .........

**Za polaganje ispita za instruktora vožnje**

|  |  |
| --- | --- |
|  | Poznavanje propisa o bezbjednosti saobraćaja, |
|  | Upravljanje motornim vozilom |
|  | Poznavanje motornih vozila, uređaja i opreme |
|  | Saobraćajna psihologija |
|  | Pedagogija-metodika vožnje |

(U kućicu ispred navedenog ispita koji je neophodno polagati u skladu sa Pravilnikom upisati \*)

**KANTON SARAJEVO**

**MINISTARSTVO ZA ODGOJ I OBRAZOVANJE**

**Molim da mi se odobri polaganje ispita za instruktora vožnje.**

**Podaci o podnosiocu prijave:**

|  |  |  |
| --- | --- | --- |
| 1 | Ime i prezime |  |
| 2 | Ime jednog roditelja |  |
| 3 | Datum, mjesto rođenja i  JMBG |  |
|  |
| 4 | Državljanstvo |  |
| 5 | Zanimanje |  |
| 6 | Adresa stanovanja i broj telefona |  |
| 7 | Za koju kategoriju polaže ispit |  |
| 8 | Način pripremanja za ispita |  |
| 9 | Da li je za istu kategoriju već polagao/la ispit, koliko puta? |  |
| 10 | Za koju kategoriju vozila posjeduje vozačku ili dozvolu vozača-instruktora , kada je i pod kojim brojem izdata? |  |
| 11 | Da li je podnosiocu prijave izrečena mjera zabrane izdavanja, odnosno oduzimanja vozačke dozvole, ako jest od koga i za koje vrijeme? |  |

**Uz prijavu prilažem dokumentaciju propisanu pravilnikom i to:**

1. dokaz o ispunjavanju uslova iz člana 3. Pravilnika,

2. potvrdu o obavljenom osposobljavanju,

3. dokaz o plaćenim troškovima za polaganje ispita i

4. ovjerenu fotokopiju vozačke dozvole.

U .................................................

........................................... godine

Podnosilac prijave,

...........................................